
1
Kä cu Ɛ-liɣu wee i̱,
2
“Diiwi jɛ ɛn ɣöö nɛmɛ ɛ thuɔ̱k?
Kä curi wee i̱, ‘Ta̱a̱ kɛ
cuɔ̱ɔ̱ŋ nhiam Kuɔth.’
3
Kä curi thiec i̱, ‘Ɛŋu mi bä jek,
kɛ ɣöö /ka̱n duer la̱t?’
4
Ɣän bä ji̱ loc
yɛnɛ mäthniku kɛɛl.
5
Ji̱n guic pua̱a̱r nhial,
kä guic pua̱r tɔ̱ te ni
nhial wi̱i̱du tɔ̱.
6
Mi ci duer ɛŋu mi dee Kuoth jek?
Kä mi ŋuan dueerku,
ɛŋu mi deri lät kä jɛ?
7
Kä mi ti̱i̱ kɛ cuŋ, ɛŋu deri ka̱m
jɛ mɔ?
Kiɛ ɛŋu derɛ jek ɔ kä ji̱?
8
Dueerku jekɛ ni ram mi ce̱tkɛ ji̱,
kä cuŋku jekɛ ni gat ran.
9
“La wiee naath kɛ ciaŋ mi jiääk,
kä la kɛn luäk go̱o̱r.
10
Duundɛ ɣöö thilɛ ram mi ci
wee i̱,
‘Kä Kuoth in la Cääkdä a nikä,
min la buum naath rɛy rikä,
11
min nyuuth kɔn ɛlɔ̱ŋ
kä ley dɔaar,
kä käm kɔn pɛl mi di̱t ni
jɛn kä pɛl din nhial?’
12
Kä mi wiee kɛn, /cɛ kɛ loc,
kɛ kui̱ liakä ji̱ dueeri.
13
Kɛ thuɔ̱k /ci Kuoth wiee baaŋ
dëë liŋ,
kä /cɛ ca̱rɛ dëë la̱th thi̱n.
14
Kä derɛ kulɛ te i̱di mi loori
jɛ i̱ /cä jɛ nɛn,
kä te ruacdu nhiamdɛ
kä liipi ni jɛ!
15
Kä diiwi jɛ ɛn ɣöö /ci gakdɛ
naath tɔ̱ŋ,
kä /cɛ dueer käm tiit.
16
Kä cu I-yob lat ni ruaacni
ti thil luɔt,
cuɛ rieet ti ŋuan lat kɛ
thil ŋäcä ŋɔaani.”
